ബോധം നഷ്ടപ്പെട്ട് കോഹ്ലി, വ്യത്യസ്തനായി രോഹിത് കളി കൈവിട്ടു പോയിരിക്കുന്നു! നെപ്പോളിയന് ബോണപ്പാര്ട്ടിന്റെ പ്രശസ്തമായ ഒരു വാചകമുണ്ട്. ചുറ്റുമുള്ള മറ്റെല്ലാവരും ബോധം നഷ്ടപ്പെട്ട് പ്രവര്ത്തിക്കുമ്ബോള്, ശരാശരി കാര്യമെങ്കിലും ചെയ്യാന് കഴിയുന്നവനാണ് യഥാര്ത്ഥ മിലിറ്ററി ജീനിയസ് ടോസ് നേടി എന്നതൊഴികെ മറ്റൊരു നേട്ടവും അവകാശപ്പെടാനില്ലാതിരുന്ന ലീഡ്സ് ടെസ്റ്റിന്റെ ഒന്നാoദിവസം, ടീം ഇന്ത്യയുടെ കൂടെ, നെപ്പോളിയന് പറഞ്ഞത് പോലെ ഒരു മിലിറ്ററി ജിനിയസ് ഇല്ലാതെ പോയി. താന് പഠിച്ച പാഠങ്ങള് എല്ലാം മറന്ന്, അന്ഡേഴ്സണിന്റെ ഓഫ്സ്റ്റമ്ബിന് വെളിയില് പോയ പന്തിനെ ചെയ്സ് ചെയ്ത് വിക്കറ്റ് വലിച്ചെറിഞ്ഞു കൊണ്ട് രാഹുല് ബുദ്ധിശൂന്യത കാണിച്ചപ്പോള്, ആദ്യ രണ്ട് ടെസ്റ്റിലെയും പോലെ, മികച്ച ഒരു ഓപ്പണിംഗ് സ്റ്റാന്ഡ് എന്ന നമ്മുടെ സ്വപ്നം പൊലിഞ്ഞു. Rock Solid. പേരിനൊപ്പം കൊമ്ബന് നെറ്റിപ്പട്ടം പോലെ ക്രിക്കറ്റ് പ്രേമികള് ചാര്ത്തിക്കൊടുത്ത ഒരു വിശേഷണമായിരുന്നു പൂജാരയ്ക്ക്. ഇന്ന് അയാള് ആ പഴയ Rock Solid Pujara യുടെ നിഴല് മാത്രമാണ്. ആത്മവിശ്വാസം നഷ്ടപ്പെട്ട്, ആശയക്കുഴപ്പത്തിന്റെ തമോഗര്ത്തത്തില് അകപ്പെട്ടു പോയിരിക്കുന്നു അയാള്. അയാളുടെ confused mind നെ കൃത്യമായി അളന്ന അന്ഡേഴ്സണ്, തുടര്ച്ചയായ ഇന്സ്വിംഗറുകള്ക്ക് ശേഷം, ഒരു ഔട്ട്സ്വിംഗര് നല്കുന്നു. ഗുഡ് ലെംഗ്ത്തില് പിച്ച് ചെയ്ത് , നേരെ ഓഫ്സ്റ്റമ്ബിന് വെളിയിലെ ഇടനാഴിയിലേക്ക് എത്തുന്ന പന്ത്, എങ്ങോട്ട് മൂവ് ചെയ്യുമെന്ന കണ്ഫ്യൂഷനില്, പൂജാര ബാറ്റ് വെയ്ക്കുന്നു. ലേറ്റായി മൂവ് ചെയ്ത പന്ത് പൂജാരയുടെ ബാറ്റിന്റെ എഡ്ജില് ചുംബിച്ചു കൊണ്ട് ബട്ട്ലറുടെ കൈകളില്. മുന്നില് നിന്ന് നയിക്കേണ്ട മിലിറ്ററി ജിനിയസ് കോഹ്ലി ആകണമായിരുന്നു. പക്ഷെ ആയാളും തന്റെ കൂട്ടാളികളെ പോലെ ബോധം നഷ്ടപ്പെട്ട് പ്രവര്ത്തിക്കുകയായിരുന്നു. അന്ഡേഴ്സണ് എറിഞ്ഞ ആ ഡെലിവറി ഒരു ഔട്ട്സ്വിംഗറായിരുന്നില്ല. ഫുള് ലെംഗ്ത്തില് പിച്ച് ചെയ്ത് സീo മൂവ്മെന്റില് വെളിയിലേക്ക് പോയ പന്തിനെ, away from the pasd കവര് ഡ്രൈവിന് ശ്രമിച്ച് കോഹ്ലി വീണ്ടും ഓഫ് സൈഡ് ട്രാപ്പില് വീണു. പ്രിയപെട്ട കോഹ്ലി, വര്ഷങ്ങള്ക്കു മുമ്ബ് സിഡ്നിയില് തന്റെ പ്രിയപ്പെട്ട കവര് ഡ്രൈവ് കളിക്കാതെ 241 റണ്സ് നേടി ഓസ്ട്രേലിയന് പേസ് പടയുടെ ഓഫ് സൈഡ് ട്രാപ് മറികടന്ന് സച്ചിന് കാണിച്ചു തന്ന ഒരു വലിയ പാഠമുണ്ട്, ഉള്ക്കൊള്ളാന് ശ്രമിക്കുക. ജീവിതത്തില് ചില മോശം സമയങ്ങളില്, വീഴാതെ മുമ്ബോട്ടു പോകാന് നമുക്ക് പ്രിയപ്പെട്ടതില് ചിലത് ഉപേക്ഷിക്കേണ്ടി വരും.. തത്കാലത്തേക്ക് എങ്കിലും. തനിക്ക് മുമ്ബേ വീണുപോയവരുടെ അനുഭവത്തില് നിന്നും ഒന്നും പഠിക്കാതെ രഹാനയും, ലീവ് ചെയ്യാമായിരുന്ന റോബിന്സണിന്റെ പന്തിനെ poke ചെയ്ത് ബട്ലര്ക്ക് ക്യാച്ചിംഗ് പ്രാക്ടീസ് നല്കി മടങ്ങിയപ്പോള്, പന്തും അതെ വഴി പിന്തുടര്ന്നു. പക്ഷെ രോഹിത് ശര്മ്മ വ്യത്യസ്തനായിരുന്നു. അഹിംസ തത്വത്തില് വിശ്വസിച്ച് ഗാന്ധിമാര്ഗം സ്വീകരിച്ച്, ഓഫ്സ്റ്റമ്ബിന് വെളിയില് വരുന്ന പന്തുകളെ ബോയ്കോട്ട് ചെയ്ത് മുന്പോട്ടു നീങ്ങിയ രോഹിത്തിനെ വീഴ്ത്താനുള്ള മാര്ഗം ഇംഗ്ലണ്ട് കാര്ക്കറിയാമായിരുന്നു. ക്രൈഗ് ഓവര് ടണിന്റെ ഷോര്ട് ബോള്. ഈ തവണ ഓഫ്സ്റ്റമ്ബിന് വെളിയില്.. വീണ്ടും പുള് ഷോട്ടിനുള്ള ശ്രമം. ഷോര്ട് മിഡ് ഓണില് നിന്ന റോബിന്സണിന്റെ കൈകളില് അവസാനിച്ചു. ജ്യോതിയും വന്നില്ല ഒന്നും വന്നില്ല എന്ന് പറഞ്ഞതു പോലെ ഈ തവണ ജഡേജയും രക്ഷകനായില്ല, Tail end twist നടത്താന് ബുമ്ര ഷമിമാര്ക്കുമായില്ല. ഫലമോ ഇന്ത്യ 78 ന് ഓള്ഔട്ട്. ഈ പിച്ചില് ഭൂതങ്ങള് ഒന്നുമുണ്ടായിരുന്നില്ല എന്ന് ഉറക്കെ വിളിച്ചു പറയും മാതിരി ഇംഗ്ലണ്ട് ഓപ്പണര്മാര്, വിക്കറ്റ് നഷ്ടപ്പെടാതെ 120 റണ്സ് ചേര്ത്ത്, ഒന്നാം ദിനം പൂര്ണമായും അവരുടേതാക്കി മാറ്റിയിരിക്കുന്നു. കളി കൈവിട്ടു പോയിരിക്കുന്നു. രണ്ടാം ദിനം ഇംഗ്ലണ്ടിനെ എത്രയും പെട്ടന്ന് പുറത്താക്കുകയും, സെക്കന്റ് ഇന്നിംഗ്സില് മികച്ച സ്കോര് നേടുകയും ചെയ്താല് മാത്രമേ ഇന്ത്യയ്ക്ക് ഇനിയും എന്തെങ്കിലും പ്രതീക്ഷയൊള്ളു. ന്യൂസിലാന്ഡിന് എതിരെ ഒന്നാമിന്നിംഗ്സില് 83 റണ്സിന് പുറത്തായ ശേഷം, രണ്ടാംമിന്നിംഗ്സില് 5053 എന്ന സ്കോര് നേടി ഡിക്ലയര് ചെയ്ത ചരിത്രം ഇന്ത്യയ്ക്കുണ്ട്. പക്ഷെ അന്ന്, നാഷിന്റെയും, കെയിന്സിന്റെയും റിവേഴ്സ് സ്വിംഗറുകളെ നേരിട്ട്, മധ്യനിരയില് സെഞ്ച്വറികള് നേടി ടീമിന് നേടും തൂണായി മാറിയ സച്ചിന് ദ്രാവിഡ് മാരുണ്ടായിരുന്നു. അതുപോലെ, ടീമിന് വെളിച്ചo നല്കാന്, രണ്ടാമൂഴത്തില് പൂജാരയ്ക്കും, കൊഹ്ലിയ്ക്കുമാവുമോ?.. കാത്തിരുന്നു കാണാം. കടപ്പാട്: മലയാളി ക്രിക്കറ്റ് സോണ്